Številka: 900- /2016-3

Datum: 22.9.2016

# Z A P I S N I K

16. seje Sveta Četrtne skupnosti Golovec MOL, ki je bila v sredo, 21.9.2016, ob 17.00 uri, na sedežu Četrtne skupnosti Golovec, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

Od 15-tih članov sveta je bilo navzočih 12 članov sveta.

**PRISOTNI ČLANI SVETA**: Mila Andrić, Robert Anžič, Helena Anžič, Nina Cankar, Aleš Dakić, Franjo Filipović, Anton Kastelic, Aleksander Kostić, Aleš Kužnik, Igor Pigac, Denis Tatar, Marija Zekić.

**OSTALI PRISOTNI**: Janez Slovenc in Vesna Stojanović, javna uslužbenca Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **12** članov sveta, kar pomeni, da je bil Svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Potrditev zapisnika 15. razširjene seje Sveta Četrtne skupnosti Golovec
2. Pobude in predlogi članov Sveta Četrtne skupnosti Golovec in občanov
3. Predlog organizacije dela Sveta Četrtne skupnosti Golovec
4. Poročilo o realizaciji finančnega načrta ČS Golovec od 1.1. do 31.8.2016 in predlog za prerazporeditev sredstev v finančnem načrtu ČS Golovec 2016
5. Informacija – Večnamenski center Golovec
6. Razno

Navzočih je bilo 12 članov sveta.

Opredeljenih je bilo 12 članov sveta.

Za predlagani dnevni red je glasovalo 12 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 15. REDNE SEJE SVETA ČETRTNE SKUPNOSTI GOLOVEC**

Na predlog zapisnika 15. redne seje Sveta ČS Golovec ni bilo pripomb.

**SKLEP 1/16 :**

Svet ČS Golovec MOL potrjuje zapisnik 15. redne seje Sveta ČS Golovec.

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA ČETRTNE SKUPNOSTI GOLOVEC IN OBČANOV**

Predsednik Sveta je prisotne seznanil s prošnjo Plesnega društva EverGreen, za najem dvorane v Kulturnem domu Hrušica. Dvorano v Kulturnem društvu Hrušica, Pot do šole 2a bi uporabili za izvedbo sobotnih plesnih večerov. Obiskovalci plesnih večerov so urejeni ljubitelji družabnih plesov (v starosti med 30 in 80 let), ki pridejo zato, da se družijo in razvedrijo ob plesni glasbi. Prosijo za možnosti brezplačne uporabe, saj so njihova finančna sredstva minimalna, tista, s katerimi razpolagajo, pa kot neprofitni zavod  vračajo v osnovno dejavnost - ples. Zato cene klasičnega komercialnega najem, žal, niso sposobni financirati.  Ker so plesni večeri  lahko odlična dopolnitev dejavnosti četrtne skupnosti in prijetna popestritev sobotnega preživljanja prostega časa za krajane in ostale občane Ljubljane, prosijo za razmislek o kar najugodnejših poslovnih pogojih, ki bi omogočili nadaljnje delovanje. S plesnimi večeri bi začeli  septembra 2016.

Predsednik Sveta dal na glasovanje:

**SKLEP 2/16:**

**Svet ČS Golovec MOL daje pozitivno soglasje Plesnemu društvu Evergreen za brezplačno uporabo dvorane v Kulturnem domu Hrušica za izvedbo sobotnih plesnih večerov, saj aktivnost ustreza programu Četrtne skupnosti Golovec.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep je bil sprejet.**

Predsednik Sveta je prisotne seznanil s pobudami, ki ji je na naslov ČS Golovec posredoval občan in v katerih navaja sledeče:

- zakaj na križišču Litijske, Pesarske in Privškove ceste ni talnih oznak na cestišču, da je v neposredni bližini osnovna šola Božidarja Jakca,

- otroci iz Litijske ceste iz  smeri Hrušice se prebijajo mimo odbojne ograje v šolo pri hiši na Litijski cesti 65 neposredno po vozišču na katerem je dovoljena hitrost 60km/h,

- vsak dan se mnogokrat zapira predor Golovec na vzhodni obvoznici in gost promet poteka po trasi Litijske ceste, ki nadomešča obvoznico, kjer otroci hodijo v šolo in iz nje,

- zakaj ni označenega prehoda za pešce na relaciji od Ceste v kostanj pa do Pesarske (na Litijski pri poti spominov, kjer je semafor pa omejujete hitrost na 40km/h).

Na podlagi obravnave je Predsednik Sveta dal na glasovanje:

**SKLEP 3/16:**

**Svet ČS Golovec MOL potrjuje, da na pristojne službe ODGP, MU, MOL pošlje pobuda za zaris talnih oznak na cestišču na križišču Litijske, Pesarske in Privškove ceste, da je v neposredni bližini osnovna šola Božidarja Jakca, prehoda za pešce na relaciji od Ceste v Kostanj do Pesarske ceste ter ureditev varne poti za šolarje pri Litijski cesti 65.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep je bil sprejet.**

Podpredsednik Sveta g. Franjo Filipović je člane sveta opozoril na težave pri intervenciji zaradi požara, saj gasilsko vozilo ni imelo dostopa zaradi zasedenosti intervencijske poti. Predlagal je, da se sestane Sosvet za varnost na katerega bodo povabljeni predstavniki redarstva MOL, OGDP, MOL, PP Moste in PGD Štepanjsko naselje.

Član Sveta g. Denis Tatar je pripomnil, da se stanovalci Steletove ulice strinjajo s postavitvijo zapornice in s tem rešijo dostopnost intervencijskih poti.

Predsednik sveta je predlagal, da se na temo postavitve zapornic skliče sestanek z OGDP, MOL ter upravniki zgradb (SPL).

Podpredsednik Sveta g. Anton Kastelic je predlagal, da se na redarstvo MOL pošlje prošnja za odstranitev neregistriranih avtomobilov na parkiriščih ter odstranitev gospodarskih vozil iz parkirišč, ki so namenjena osebnim avtomobilom.

Član Sveta g. Aleksander Kostić je podal vprašanja glede poplavnih območij ob pritokih Ljubljanice s severnega obrobja Golovca (Zgornja in Spodnja Hrušica, Bizovik). Zanimal ga komentar ČS na predvidene ukrepe in seznanitev s sklepi in pobudami ČS, ki bi bistveno pripomogli k planiranju proračuna MOL.

Predsednik sveta ČS Golovec ter člani Sveta, ki so v tej vlogi že več mandatov so odgovorili, da pobud na to temo ni bilo. ČS Golovec bo vprašanja poslala pristojnim službam.

**AD 3**

**PREDLOG ORGANIZACIJE DELA SVETA ČETRTNE SKUPNOSTI GOLOVEC**

Predsednik Sveta ČS Golovec je prisotne seznanil s predlogom organizacije dela Sveta ČS Golovec.

Namen predloga je, da člani sveta prevzamejo reševanje problematike na posameznih področjih.

Predlog:

**Aleš Dakić**: koordinacija dela sveta,vodenje sestankov (v primeru odsotnosti, sestanek vodi eden od podpredsednikov), vodenje Komisije za promet, strateško načrtovanje, PR in stiki z javnostmi, izobraževanje in mladi, urejanje prostora, redni sestanki s službami MOL in RS.

**Franjo Filipović**: vodenje komisije za Finance, skrb in programi za starejše.

**Anton Kastelic**: zastopanje interesov ČS Golovec v MS MOL, kultura, skrb za invalide.

**Igor Pigac**: spremljanje dela MS MOL, vodenje prireditev ČS Golovec.

**Aleksander Kostić**: komunalne zadeve in urejanje vodotokov.

**Brigita Kastelic**: problematika na območju Bizovika, zdravstvo.

**Robert in Helena Anžič**: problematika na območju Hrušice.

**Denis Tatar:** oblikovanje razvojnih idej, problematika na območju Steletove ulice.

**Mila Andrić**: organizacija dogodkov (čistilna akcije).

Sosvet za varnost bo vodil Denis Tatar, ki je zamenjal dosedanjega predsednika Bojana Unčanina

Komisijo za šport bo vodila Nina Cankar.

Predsednik Sveta dal na glasovanje:

**SKLEP 4/16:**

**Svet ČS Golovec MOL potrjuje predlog organizacije dela Sveta ČS Golovec**.

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep je bil sprejet.**

**AD 4**

**POROČILO O REALIZACIJI FINANČNEGA NAČRTA ČS GOLOVEC OD 1.1. DO 31.8.2016 IN PREDLOG ZA PRERAZPOREDITEV SREDSTEV V FINANČNEM NAČRTU ČS GOLOVEC 2016**

Podpredsednik Sveta g. Franjo Filipović je prisotnim predstavil poročilo o realizaciji finančnega načrta ČS Golovec od 1.1. do 31.8.2016 in predlog za prerazporeditev sredstev v finančnem načrtu ČS Golovec 2016. Predsednik Sveta ČS Golovec je prisotne seznanil z zneskom sejnin, ki zaradi neudeležbe nekaterih članov sveta na vseh sklicanih sejah, ne bo izplačan. Po razpravi so člani sveta sklenili, da se znesek prerazporedi na konto *4020 Izdatki za reprezentanco.*

Prav tako je podpredsednik Sveta prisotne seznanil z vsoto sredstev, ki so preostala od izvedbe Zelenega dneva ČS. Na podlagi razprave so člani sklenili, da se del sredstev nameni za izvedbo še nekaterih programov ČS Golovec, del sredstev se pa prenese na p*ostavko 0161016 konto 4020 03 Založniške in tiskarske storitve ter stroški fotokopiranja.*

Predsednik sveta je dal na glasovanje

**SKLEP 5/16:**

**Svet ČS Golovec MOL se strinja s prerazporeditvijo sredstev iz naslova sejnin na konto *4020 Izdatki za reprezentanco* ter razporeditvijo preostanka sredstev namenjenih za izvedbo Zelenega dneva ČS, katerih del se nameni za izvedbo nekaterih programov ČS, del se pa prenese na postavko *0161016 konto 4020 03 Založniške in tiskarske storitve ter stroški fotokopiranja.***

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep je bil sprejet.**

**AD 5**

**INFORMACIJA – VEČNAMENSKI CENTER GOLOVEC**

Predsednik sveta je prisotne seznanil z vsebino sestanka na temo Športni center Štepanjsko naselje, ki je bil dne 7.9.2016 na sedežu OUP, MOL, Poljanska 28. Omenil je, da med službami MOL, ki sodelujejo v projektu izgradnje Športnega centra ni usklajenosti, ter je prosil Svet ČS Golovec, da mu izda pooblastilo na podlagi katerega bo od sodelujočih služb v projektu zahteval pisno potrdilo glede usklajenosti med službami.

Predsednik Sveta dal na glasovanje:

**SKLEP 6/16:**

**Svet ČS Golovec MOL daje predsedniku Sveta ČS Golovec**  **pooblastilo na podlagi katerega bo od sodelujočih služb v projektu zahteval pisno potrdilo glede usklajenosti med službami.**

Navzočih je bilo 12 članov sveta.

Opredeljenih je bilo 12 članov sveta.

Za predlagani sklep je glasovalo 12 članov sveta.

**Sklep je bil sprejet.**

**AD 6**

**RAZNO**

Člani Sveta so pod točko razno predlagali, da se na pristojne službe OGDP, MU, MOL pošlje poizvedba po katerih kriterijih ni bilo postavljeno postajališče Bicike(lj) na območju ČS Golovec.

Predsednik Sveta Ss Golovec je prisotne seznanil z vsebino sestanka in sprejetimi sklepi, ki se ga je udeležila članica Sveta ga. Brigita Kastelic na temo strokovne podlage »preveritev območij stavbnih zemljišč-strokovne podlage za razvoj naselja Bizovik«.

Prav tako je omenil možnost vzpostavitve mreže »Car Sharinga« na območju ČS Golovec, predvsem na območju Štepanjskega naselja. Člani Sveta so se s pobudo strinjali, najti treba primerne lokacije, kjer bo izposoja mogoča in s to možnostjo seznaniti prebivalce.

**S tem je bil dnevni red izčrpan in seja se je zaključila ob 19.15 uri.**

Zapisal: Aleš Dakić

Janez Slovenc Predsednik sveta

Vesna Stojanović Četrtne skupnosti Golovec